《题郑柏窗所藏莲社图》
宋代·陈深

白莲生清地，至洁尘不行。
当时取我社，亦以清净故。
乐国初地有，莽莽果何处。
陶公寄醉乡，盖深得其趣。
公何挽不入，谢何推不去。
远师信高识，心杂固不取。
盗循彼何人，一见乃深许。
干固未易知，身名期岁暮。
遗风惊千祀，流落见缃素。
永怀名山游，乐与善人遇。
匡庐青拂天，江水日东骛。
我将解世缠，已放登山具。
载酒酹渊明，间津桃源路。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。